চন্দ্রিকা রবি

চন্দ্রিকা রবি (জন্ম: ৫ এপ্রিল, ১৯৮৯) একজন ভারতীয় বংশোদ্ভূত অস্ট্রেলিয়ান অভিনেত্রী, মডেল এবং নৃত্যশিল্পী। অভিনয় ও মডেলিং পেশার জন্য ভারতে আসার পূর্বে তিনি অস্ট্রেলিয়ায় জন্মগ্রহণ করেন ও সেখানেই বেড়ে ওঠেন। তিনি বর্তমানে যুক্তরাষ্ট্রের লস অ্যাঞ্জেলেসে বাস করছেন। তিনি ২০১৮-এর তামিল ব্লকবাস্টার ইরাট্টু আরায়িল মুরাট্টু কুত্‌তু-এ অভিনয় করে খ্যাতি অর্জন করেছিলেন। সিল্ক স্মিতার সাথে তার মুখের বৈশিষ্ট্যের মিল থাকার কারণে চন্দ্রিকা রবিকে প্রায়শই তামিলনাড়ুর আধুনিক সিল্ক স্মিতা বলা হয়।

 প্রারম্ভিক জীবন 
চন্দ্রিকা রবি শ্রীধরন ও মালিকা রবির পরিবারে অস্ট্রেলিয়ার মেলবোর্নে জন্মগ্রহণ করেছিলেন। তার বাবা একজন মালয়ালি এবং মা তামিলীয়। তিনি পার্থের উইলেটটন সিনিয়র হাই স্কুল থেকে তার বিদ্যালয়-শিক্ষা সম্পন্ন করেছিলেন। অস্ট্রেলিয়ার মারডোক ইউনিভার্সিটিতে ইংরেজি এবং ক্রিয়েটিভ আর্টস (নাটক) নিয়ে পড়াশোনা করেছেন এবং নিউইয়র্ক ফিল্ম একাডেমিতে অভিনয়ের পড়াশুনা করতে মার্কিন যুক্তরাষ্ট্রে পাড়ি দেওয়ার আগে তিনি ২০১০ সালে স্নাতক হন। তিনি মার্কিন যুক্তরাষ্ট্রে তার মডেলিং পেশা শুরু করেছিলেন এবং পরবর্তীতে তামিল চলচ্চিত্র ইন্ডাস্ট্রিতে তার অভিনয় জীবন শুরু করেছিলেন।

 কর্মজীবন 
অভিনেত্রী হওয়ার সিদ্ধান্ত নেওয়ার আগে তিনি ২০১৩ সালে মডেল হিসাবে তার কর্মজীবন শুরু করেছিলেন। তিনি ভারতীয় চলচ্চিত্র জগতে অভিনয়ের পাশাপাশি মডেলিংয়েও প্রতিষ্ঠিত হওয়ার জন্য ভারতে চলে এসেছিলেন। তিনি ২০১৪ সালে মিস ম্যাক্সিম ইন্ডিয়ায় রানার-আপ শিরোপা জিতেছিলেন এবং ২০১২ মিস ওয়ার্ল্ড অস্ট্রেলিয়া এবং মিস ইন্ডিয়া অস্ট্রেলিয়ায় চূড়ান্ত প্রতিযোগী হিসাবে স্থান পেয়েছিলেন।

চন্দ্রিকা রবি ২০১৭ সালের শেষদিকে মুক্তি না পাওয়া ছবি সেই-এ অভিনয় করার জন্য স্বাক্ষরিত হওয়ার পরে চলচ্চিত্রে আত্মপ্রকাশ করেছিলেন, এতে নাকুল পুরুষ মুখ্য চরিত্রে অভিনয় করেছিলেন। প্রেতাত্মার চরিত্রে প্রাপ্তবয়স্ক কমেডি হরর (ভৌতিক) ইরাট্টু আরায়িল মুরাট্টু কুত্‌তু সিনেমায় তার দুর্দান্ত অভিনয়ের মাধ্যমে তিনি তামিল ফিল্ম ইন্ডাস্ট্রিতে খ্যাতি অর্জন করেছিলেন। তিনি মুখ্য অভিনেত্রী হিসাবে চলচ্চিত্রে গুরুত্বপূর্ণ ভূমিকা রেখেছেন এবং সেই ও উন কদল ইরুন্ধল-এর মত সিনেমা পর বিভিন্ন প্রকল্পের জন্য স্বাক্ষরিত হয়েছিলেন।

 চলচ্চিত্রের তালিকা 
 এখনও মুক্তি না পাওয়া চলচ্চিত্রগুলি 
 বছর  চলচ্চিত্র  ভূমিকা  ভাষা  মন্তব্য   বলিউড টু হলিউড  চন্দ্রা  ইংরেজি  টেলিভিশন চলচ্চিত্র ২০১৮  ইরাট্টু আরায়িল মুরাট্টু কুত্‌তু  ভূত তামিল  তামিল চলচ্চিত্রে অভিষেক সেই  ন্যান্সি ২০১৯  উন কদল ইরুন্ধল  নেহা  চিকাটি গাদিলো চিতাক্‌কট্টুডু   তেলুগু তেলুগু চলচ্চিত্রে অভিষেক

 আরো দেখুন 
 যশিকা আনন্দ

 তথ্যসূত্র 

 বহিঃসংযোগ 



বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:অস্ট্রেলীয় নারী মডেল
বিষয়শ্রেণী:ভারতীয় বংশোদ্ভূত নারী মডেল
বিষয়শ্রেণী:২১শ শতাব্দীর অস্ট্রেলীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:মেলবোর্নের অভিনেত্রী
বিষয়শ্রেণী:অস্ট্রেলীয় চলচ্চিত্র অভিনেত্রী
বিষয়শ্রেণী:তামিল অভিনেত্রী
বিষয়শ্রেণী:ভারতীয় বংশোদ্ভূত অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী অভিনেত্রী
বিষয়শ্রেণী:ভারতীয় বংশোদ্ভূত অস্ট্রেলীয় ব্যক্তি